**GLAZBENI KRUG 3,prijedlog pripreme za izvođenje 8. sata glazbene kulture u 3r. OŠ**

|  |  |  |  |
| --- | --- | --- | --- |
| **IME I PREZIME:** | | **RAZRED:3** | **REDNI BROJ SATA:** |
| **PREDMETNO PODRUČJE** | GLAZBENA KULTURA | | |
| **DOMENA** | IZVOĐENJE GLAZBE I UZ GLAZBU (B), SLUŠANJE I UPOZNAVANJE GLAZBE (A), GLAZBA U KONTEKSTU (C) | | |
| **TEMA** | **Zaplovi rijekom u proljeće** | | |
| **NASTAVNA JEDINICA** | Žabe | | |
| **NASTAVNI SADRŽAJI** | Zvukovne boje, glazbena igra  Lonjsko polje, zvukovna priča  Žabe, engleska tradicijska  Camille Saint – Saens: Labud  DOS glazba? | | |
| **ISHODI** | Učenik:  **OŠ GK A.3.1.** – sluša skladbu**Camille Saint-Saëns**: *Karneval životinja, Labud*  **OŠ GK A.3.2**. - Učenik temeljem slušanja, razlikuje pojedine glazbeno-izražajne sastavnice. Izvođači/boja  **OŠ GK B.3.1.** - Učenik sudjeluje u zajedničkoj izvedbi pjesme Žabe te opisuje zajedničku izvedbu  **OŠ GK B.3.2**. - Učenik sudjeluje u zajedničkoj izvedbi pjesme Žabe poštujući glazbeno- izražajnu sastavnicu metar/dobe  PID OŠ B.3.1., PID OŠ B.3.2., HJ OŠ A.3.1. , HJ OŠ B.3.4., LK OŠ A.3.1., TZK OŠ A.3.3.          OŠ GK B.1.1. – sudjeluje u zajedničkoj izvedbi pjesme Pjevala je ptica kos.  OŠ GK B.1.2. – pjeva pjesmu uvažavajući postupne dinamičke promjene.  OŠ GK B.1.2. – izvodi brojalicu Enci-benci  OŠ GK B.1.3. – izvodi pjesmu Mlinar Mišo uvažavajući postupne dinamičke promjene.  OŠ GK B.1.4. – stvara/improvizira zvukovima tijela u Jesenjem kišnom danu  OŠ GK C.1.1. – doživljaj uloge glazbe pri dramatskom porastu napetosti i popuštanja. | | |
| **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** | **Učenik:**  **OSR A.1.2.** – upravlja emocijama i ponašanjem.  **GOO C.1.1** – sudjeluje u zajedničkome radu razreda;  **UKU D.1.2.** – ostvaruje dobru komunikaciju s drugima, uspješno surađuje u različitim situacijama i spreman je zatražiti pomoć  **ZDRAVLJE B.1.3.** – prepoznaje igru kao važnu razvojnu i društvenu aktivnost. | | |

|  |
| --- |
| **NASTAVNE AKTIVNOSTI** |
| 1. aktivnost   **Zvukovne boje, glazbena igra** Učenici sjede u krugu leđima okrenuti sredini kruga. Podijelimo učenicima više glazbala različitih zvukovnih boja (drvene, metalne, kožnate, šuškalice). Uvodimo postupno zvuk svih glazbala laganim dodirom po ramenu učenika koji treba početi svirati, a dvostrukim dodirom kad treba prestati svirati. Učenik u sredini kruga zatvorenih očiju treba imenovati glazbalo čiji je zvuk nestao: zvončići (glockenspiel), štapići, marakas, trokutić ili bubnjić. |
| 1. **aktivnost**   **Lonjsko polje, zvukovna priča** Trajanje primjera: oko 3 minute ili kraće. Slušamo zvukovni primjer te razgovaramo s učenicima što su sve čuli (ptice, cvrčke, žabe, komarce, rode), a zatim o vodama stajaćicama. Taj je zvukovni primjer uvod i motivacija za pjesmu Žabe. Nakon razgovora učenici u radnom udžbeniku rade zadatak: IzbacI uljeza. Kratko komentiramo zašto su precrtali smeće i bager.  **Žabe, engleska tradicijska** Pjevamo pjesmu istovremeno tapšajući koljena i time podržavamo metriku pjesme. Kad učenici usvoje pjesmu napamet, pjevamo pjesmu uz korake. Prvi put koračamo dugim koracima (korak polovinka). Kad otpjevamo i otkoračamo, pitamo učenike na kojoj im je riječi odgovarao dugi korak (Zdra – vo). Ponovimo kako bi svi učenici primijetili i doživjeli dugo trajanje polovinke. Drugi put pjevamo pjesmu i koračamo prirodnim koracima (korak četvrtinka – doba). Pitamo nakon toga učenike na kojim im je riječima odgovarao prirodan korak (ža-be ska-ču/ br-zo ta-da). Treći put pjevamo pjesmu i koračamo kratkim koracima (korak osminke). Pitamo učenike na kojim su im riječima odgovarali kratki koraci (– le kraj rije-ke zva-ne/ma-le/re-kle). Zaključak: Glazbenici su primijetili da postoje dugi koraci, prirodni i kratki pa su izmislili note različitoga izgleda. Kako biste vi opisali njihov izgled? Za igru pjesmu ponovimo barem još jednom, ali sada odaberemo RODU koja će kljunom hvatati male žabe dok pjevamo pjesmu. Napomena: Glazbeno je opismenjivanje gradivo 4. razreda osnovne škole. Učenike upoznajemo samo s izgledom nota i da note služe da bismo glazbu zapisali. |
| **3. aktivnost:**  **Camille Saint-Saëns**: *Karneval životinja, Labud*  Trajanje skladbe: 2: 35.  **Prvo slušanje**: Koje glazbalo svira pjevnu melodiju (violončelo), a koje pratnju? (klavir). U udžbeniku, učenici rješavaju zadatak pridruživanja. Učenici pokušavaju svojim riječima opisati zvuk violončela te zvuk klavira. Zatim na ploči tri učenika crtaju melodiju skladbe , a tri učenika crtaju pratnju. Komentiramo.  **Drugo slušanje**: Tijekom drugog slušanja učenici u radnom udžbeniku crtaju melodiju skladbe povezanom, ravnom , dugom i zakrivljenom crtom, dok pratnju melodiji crtaju točkama i izlomljenom crtom. Nakon slušanja opisati riječima ugođaj skladbe.  **Treće slušanje**: Oponašajte melodije skladbe pokretom: sitnim koracima – pratnju, a dugim koracima – pjevnu melodiju. |
| **Alati i izvori za realizaciju ishoda**:  ***Glazbeni krug 3,*** str. 36. I 37., zvončići (glockenspiel), štapići, marakas, trokutić ili bubnjić, izvori slušanja i gledanja glazbe. |